Daniel Rosenfeld

Daniel Rosenfeld (født 9. mai 1989) er en tysk musiker best kjent som komponisten bak musikken og lydene i videospillet Minecraft. Musikken hans er som oftest gitt ut under aliaset C418.

Han ble født og vokste opp i Øst-Tyskland etter gjenforeningen av Øst- og Vest-Tyskland. Han har sagt at han lærte seg lydkomponering i en ung alder med datamaskiner og programmer som Ableton Live. Senere begynte han å jobbe sammen med Markus «Notch» Persson med lydmotoren i Minecraft.

Siden han jobbet som freelancemusiker, var han ikke fast ansatt hos Mojang, bedriften bak Minecraft, som ble solgt til Microsoft i 2014. Rosenfeld sier han fortsatt har alle rettighetene til musikken i spillet, og har gitt ut to album med sanger fra spillets lydspor. Det første lydsporet, Minecraft – Volume Alpha, ble sluppet ut 4. mars 2011. Videospillbloggen Kotaku valgte ut musikken i Minecraft som et av de beste videospillydsporene i 2011.Hamilton, Kirk.  Rosenfeld ga ut det andre lydsporet 9. november 2013 med tittelen Minecraft – Volume Beta, og har musikk som har blitt lagt til i spillet senere. Minecraft - Volume Alpha har også blitt sluppet ut i et fysisk format.

Persson og Rosenfeld gikk sammen igjen etter Minecrafts suksess, og skulle lage et spill kalt 0x10c, men spillet ble aldri sluppet ut, og Persson stoppet produksjonen av spillet i august 2013. Rosenfeld ga ut et album med sitt verk i prosjektet i september 2014. Albumet ble sluppet ut digitalt med lite markedsføring.

I tillegg til spillmusikk har Rosenfeld komponert egen musikk. Han gir ut mye av sin musikk på Bandcamp-siden sin. Han har sagt at han ikke ønsker å bli spesielt berømt, og sliter med offentlig oppmerksomhet, slik som kritiske kommentarer på sosiale medier. The Guardian har sammenlignet hans komposisjoner med de fra Brian Eno og Erik Satie på grunn av verkenes ambiente kvalitet.

 Diskografi 
 Album Utgivelsesdato Lengdecircle 22. mars 2006 00:35:54bps 23. desember 2007 00:15:32the whatever directors cut 27. januar 2008 00:50:07Mixes 23. mai 2008 00:25:35sine 2. september 2008 00:19:42zweitonegoismus 16. desember 2008 00:41:04Bushes and Marshmallows 1. august 2009 01:02:55A Cobblers Tee Thug 5. januar 2010 00:41:40life changing moments seem minor in pictures 12. august 2010 01:11:53little things 16. januar 2011 00:27:38Minecraft – Volume Alpha 4. mars 2011 00:58:48I forgot something, didn't I. 18. juli 2011 00:37:1772 Minutes Of Fame 19. juli 2011 01:11:58Seven Years of Server Data 3. november 2011 00:50:45Catacomb Snatch Original Soundtrack 20. mars 2012 00:22:11The Driver - Savlonic (C418 Remix) 1. april 2012 00:05:38one 23. desember 2012 01:35:28Minecraft – Volume Beta 9. november 2013 02:20:480x10c 15. september 2014 00:03:082 years of failure 13. september 2016 01:01:50Dief 13. mars 2017 00:31:58Excursions 7. september 2018 01:41:41

 Referanser 
Keith Stuart, How Daniel Rosenfeld wrote Minecraft's music, The Guardian, 7 November 2014.

Keith Stuart, How Daniel Rosenfeld wrote Minecraft's music, The Guardian, 7 November 2014.

Keith Stuart, How Daniel Rosenfeld wrote Minecraft's music, The Guardian, 7 November 2014.

Andy Chalk, Minecraft composer releases 0x10c tracks, muses on Notch's departure from Mojang, PC Gamer, 17 September 2014.

 Eksterne lenker   




 C418 på Bandcamp

Kategori:Tyske musikere
Kategori:Dataspillkomponister